เสื้อแดงกลุ่มย่อยจัด ชายชุดดำทำรัฐประหาร ประจาน 6 ปี รัฐประหาร
แดงกลุ่มย่อยชุมนุมในโอกาสครบรอบ 6 ปีรัฐประหาร 19 ก.ย. เปรียบคนสั่งรัฐประหารเป็นมือที่มองไม่เห็น เหมือน ชายชุดดำ ที่ไม่รู้ว่าเป็นใครเมื่อเวลา 17.00 น. วานนี้ (19 ก.ย. 55) ที่อนุสาวรีย์ประชาธิปไตย ถนนราชดำเนิน คนเสื้อแดงกลุ่ม Cyber Ranger กลุ่มเสรีราษฎร กลุ่มปฏิญญาหน้าศาล กลุ่มคนวันเสาร์ไม่เอาเผด็จการ กลุ่ม 24 มิถุนาประชาธิปไตยและกลุ่มเสื้อแดงบางนา รวมทั้งสหพันธ์นิสิตนักศึกษาแห่งประเทศไทย (สนนท.) ร่วมจัดกิจกรรม ชายชุดดำทำรัฐประหาร ประจานการทำรัฐประหาร เนื่องในวาระครบรอบ 6 ปีการรัฐประหารในวันที่ 19 ก.ย.49 เปรียบคนสังการ เป็น มือที่มองไม่เห็น เหมือน ชายชุดดำ ในเหตุการณ์ เมษา-พ.ค.53 ที่ไม่ทราบว่าเป็นใครโดยมีกิจกรรมปราศรัยในประเด็นเกี่ยวกับการรัฐประหาร การแสดงเชิงสัญญาลักษณ์เพื่อประจารการรัฐประหาร จัดนิทรรศการภาพเหตุการณ์การรัฐประหารและการเคลื่อนไหวต่อต้านรัฐประหาร รวมทั้งการจุดเทียนรำลึกและเขียนข้อความถึงกองทัพไทย ซึ่ง นายซิม ไฮแอท จากกลุ่ม Cyber Ranger ผู้ร่วมจัดกิจกรรม ได้เปิดเผยกับผู้สื่อข่าวว่าข้อความที่ผู้ชุมนุมเขียนนั้นจะมีการนำไปยื่นต่อกองทัพบกในวันที่ 20 ก.ย.55 เวลา 11.00 น. ต่อจากนั้นจะไปยื่นหนังสือต่อสถานีโทรทัศน์ ASTV และพรรคประชาธิปัตย์ ในเวลา 13.00 น.และ 15.00 น.ตามลำดับ โดยอ้างว่า เพื่อเรียกร้องให้ยุติการสนับสนุนการทำรัฐประหารนายซิม ไฮแอท กล่าวถึงชื่อกิจกรรม ชายชุดดำทำรัฐประหาร โดยให้เหตุผลว่าเหมือนตอนสลายการชุมนุม เมษา - พ.ค. 53 ที่มี ชายชุดดำ ซึ่งเป็นใครก็ไม่รู้จับมือมาดมก็ไม่ได้ ซึ่งเหมือนเป็น มือที่มองไม่เห็น ที่ออกคำสั่งในการทำรัฐประหารนายซิม ไฮแอท ยังกล่าด้วยว่า การรัฐประหารไม่ใช่สิ่งดีที่น่ารำลึก เราต้องการประจานการกระทำการรัฐประหารที่วันนี้เรายังไม่ลืม เวทีนี้เป็นเวทีเปิดที่ไม่ใช่เฉพาะคนเสื้อแดงเท่านั้น ซึ่งใครไม่เห็นด้วยกับการรัฐประหารก็มาร่วมกับเราได้ นายซิม ไฮแอท กล่าวด้วยว่าการรัฐประหารไม่ได้ช่วยแก่ปัญหาอะไร วันนี้มาแสดงพลังเพื่อต้องการให้ผู้ที่ทำรัฐประหารรู้ว่าพวกเรายังไม่ลืม โดยกิจกรรมดังกล่าวยุติลงตามกำหนดในเวลา 21.00 น. ท่ามกลางสายฝนที่ตกตั้งแต่ช่วงต้นของกิจกรรม
แดงกลุ่มย่อยชุมนุมในโอกาสครบรอบ 6 ปีรัฐประหาร 19 ก.ย. เปรียบคนสั่งรัฐประหารเป็นมือที่มองไม่เห็น เหมือน ชายชุดดำ ที่ไม่รู้ว่าเป็นใคร เมื่อเวลา 17.00 น. วานนี้ (19 ก.ย.
การรัฐประหาร 19 กันยายน 2549,คนเสื้อแดง,นปช.,อนุสาวรีย์ประชาธิปไตย